Minkejja r-restrizzjonijiet b’rabta mal-pandemija tal-Covid 19, f’Ħal Qormi xorta ġiet iċċelebrata l-festa liturġika ta’ San Ġorġ Martri iżda minflok ma’ l-parruċċani ħarġu huma minn djarhom biex jiċċelebraw, ħareġ San Ġorġ iżurhom fit-toroq hu. L-istatwa ta’ San Ġorġ ittellgħet fuq vann li dar madwar ir-raħal ta’ Ħal Qormi. Fuq Facebook, l-Għaqda Mużikali San Ġorġ Martri A.D. 1893 qalet li ħadd m’hu se jżommha milli tiċċelebraw din il-festa minn ġewwa djarhom. Il-Bandisti tal-post, ingħaqdu flimkien b’mod virtwali sabiex jesegwixxu l-Innu Fjur ta’ Martri, innu li jqanqal fihom l-imħabba lejn il-Patrun tagħhom San Ġorġ Martri.